
[bookmark: _GoBack]REFERAT DE APROBARE
· la proiectul de hotărâre privind aprobarea contractării unui împrumut
în valoare de 1.000.000 lei, în conformitate cu prevederile
art.I din Ordonanța de Urgență a Guvernului nr.35/2024


Subsemnatul Bucuroiu Constantin, primar al oraşului Boldeşti-Scăeni, vă supun spre analiză şi aprobare „Proiectul de hotărâre -	privind aprobarea contractării unui împrumut în valoare de 1.000.000 lei, în conformitate cu prevederile art.I din Ordonanța de Urgență a Guvernului nr.35/2024.
În baza Ordonanței de Urgență nr.57/2019 – privind Codul Administrativ, a Legii nr.273/2006 – privind finanțele publice locale, a Ordonanței de Urgență a Guvernului nr.64/2007 privind datoria publică, a ORDONANŢEI DE URGENŢĂ nr. 35 din 11 aprilie 2024 pentru asigurarea unor împrumuturi din Trezoreria Statului, precum şi pentru modificarea şi completarea unor acte normative aferente reprezentării statului în litigiile arbitrale şi judiciare internaţionale şi concesionării proprietăţii publice a statului şi pentru modificarea şi completarea unor acte normative și a Hotărârii Guvernului nr.9/2007 privind constituirea, componența și funcționarea Comisiei de autorizare a împrumuturilor locale, vă prezint următoarele:
Orașul Boldești-Scăeni derulează, începând cu data de 13.04.2021, proiectul cu titlul „Îmbunătăţirea serviciilor educaţionale, cultural-recreative şi a spaţiilor publice urbane din oraşul Boldeşti-Scăeni”, Cod SMIS2014: 126450, cofinanţat prin Fondul European de Dezvoltare Regională prin Programul Operaţional Regional 2014-2020, în baza Contractului de Finanţare nr. 6.847 / 13.04.2021, încheiat cu Ministerul Dezvoltării, Lucrărilor Publice şi Administraţiei, în calitate de Autoritate de Management pentru Programul Operaţional Regional 2014-2020, şi Agenţia pentru Dezvoltare Regională Sud Muntenia, în calitate de Organism Intermediar.
	Proiectul cuprinde 5 componente: 
1. "Construire şi dotare 8 Săli de clasă şi spaţiu servit masa Şcoala Gimnaziala Mihai Viteazul, oraşul Boldesti-Scăeni", JUDEŢUL PRAHOVA;
2. "Centru multifuncţional cultural-educaţional Boldeşti-Scăeni" (fost Club Boldeşti);
3. "Construire trotuar şi pistă pentru biciclişti pe şoseaua Ploieşti-Văleni (DN 1A), Oraş Boldeşti-Scăeni”;
4. „Construire trotuar pe Strada Monumentului, Oraş Boldeşti-Scăeni”;
5. "Modernizare Strada Liceului".

Valoarea totală a proiectului este de :25.658.335,14 lei cu TVA
Valoarea eligibilă a proiectului este de : 13.980.527,26 lei cu TVA
Valoarea cofinanțării eligibilă de 2% este de: 279.607,45 lei cu TVA
Valoarea totală a cheltuielii neeligibile: 11.677.807,88 lei cu TVA
Pentru finalizarea proiectului este necesară contractarea unui împrumut din Trezorerie în valoare de 1.000.000 lei, în conformitate cu prevederile ORDONANŢEI DE URGENȚĂ PENTRU ASIGURAREA UNOR IMPRUMUTURI DIN TREZORERIA STATULUI, nr.35/11 aprilie 2024. 
Creditul va fi utilizat pentru finalizarea obiectivului de investiții „Construire şi dotare 8 Săli de clasă şi spaţiu servit masa Şcoala Gimnaziala Mihai Viteazul, oraşul Boldesti-Scăeni", Judeţul Prahova.
	Faţă de cele mai sus prezentate propun aprobarea contractării unui împrumut în valoare de 1.000.000 lei, în conformitate cu prevederile art.I din Ordonanța de Urgență a Guvernului nr.35/2024 pentru asigurarea unor împrumuturi din Trezoreria Statului, precum şi pentru modificarea şi completarea unor acte normative aferente reprezentării statului în litigiile arbitrale şi judiciare internaţionale şi concesionării proprietăţii publice a statului şi pentru modificarea şi completarea unor acte normative.

În speranţa aprobării, vă mulţumesc anticipat!




PRIMAR,
BUCUROIU CONSTANTIN




Consiliului Local al Orașului Boldești-Scăeni 
